Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 686

i) Második vagy további alapképzésben egyetemi szinten az egyszakos képzés ideje 8 félév, és az oklevél megszerzéséhez — a tanári képesítés megszerzésére való felkészülés követelményeivel együtt — 240 kreditet kell teljesíteni. Kivétel a pszichológia, a régészet és a szociológia szak, amelyek képzési ideje második vagy további alapképzésben is 10 félév, és előírt kreditszáma — a tanári képesítés megszerzésére való választható felkészülés követelményeivel együtt — 300 kredit. Második vagy további alapképzésben főiskolai szinten az egyszakos képzés ideje 6 félév, és az oklevél megszerzéséhez — a tanári szakokon a tanári képesítés megszerzésére való felkészülés követelményeivel együtt — 180 kreditet kell teljesíteni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes